CELEX: 62009CN0393
Language: et
Date: 2009-10-05 00:00:00
Title: Kohtuasi C-393/09: Eelotsusetaotlus, mille esitas Nejvyšší správní soud (kõrgeim halduskohus) (Tšehhi Vabariik) 5. oktoobril 2009 — Bezpečnostní softwarová asociace (turvatarkvara ühing) versus Ministerstvo kultury ČR (Tšehhi Vabariigi kultuuriministeerium)

16.1.2010   
            
            
               ET
            
            
               Euroopa Liidu Teataja
            
            
               C 11/14
            
         Eelotsusetaotlus, mille esitas Nejvyšší správní soud (kõrgeim halduskohus) (Tšehhi Vabariik) 5. oktoobril 2009 — Bezpečnostní softwarová asociace (turvatarkvara ühing) versus Ministerstvo kultury ČR (Tšehhi Vabariigi kultuuriministeerium)
   (Kohtuasi C-393/09)
   2010/C 11/24
   Kohtumenetluse keel: tšehhi
   
      Eelotsusetaotluse esitanud kohus
   
   Nejvyšší správní soud (kõrgeim halduskohus) (Tšehhi Vabariik)
   
      Põhikohtuasja pooled
   
   
      Kaebuse esitaja: Bezpečnostní softwarová asociace (turvatarkvara ühing)
   
      Vastustaja: Ministerstvo kultury ČR (Tšehhi Vabariigi kultuuriministeerium)
   
      Eelotsuse küsimused
   
   
               1.
            
            
               Kas nõukogu 14. mai 1991. aasta direktiivi 91/250/EMÜ (1) arvutiprogrammide õiguskaitse kohta artikli 1 lõiget 2 tuleb tõlgendada nii, et arvutiprogrammi kui selle direktiivi tähenduses teose autoriõiguse kaitse teostamisel hõlmab väljend „arvutiprogrammi kõik avaldumisvormid” ka arvutiprogrammi või selle osa graafilist kasutajaliidest?
            
         
               2.
            
            
               Kui vastus esimesele küsimusele on jaatav, siis kas teleringhäälingus ülekandmine, mille kaudu võimaldatakse üldsusel meeltega tajuda arvutiprogrammi või selle osa graafilist kasutajaliidest, kuigi ilma võimaluseta selle programmi tööd aktiivselt juhtida, kujutab endast teose või selle osa üldsusele kättesaadavaks tegemist Euroopa Parlamendi ja nõukogu 22. mai 2001. aasta direktiivi 2001/29/EÜ (2) autoriõiguse ja sellega kaasnevate õiguste teatavate aspektide ühtlustamise kohta infoühiskonnas artikli 3 lõike 1 tähenduses?
            
         
      (1)  Nõukogu 14. mai 1991. aasta direktiiv 91/250/EMÜ arvutiprogrammide õiguskaitse kohta (EÜT 1991 L 122, lk 42).
   
      (2)  Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas parandus (EÜT 2001 L 167, lk 10).